ม.หอการค้า เผยดัชนีเชื่อมั่นผู้บริโภค เดือน พ.ค.อยู่ที่ 76.0
ม.หอการค้า เผยดัชนีเชื่อมั่นผู้บริโภค เดือน พ.ค.อยู่ที่ 76.0 ลดลงเป็นครั้งแรกในรอบ 6 เดือน
8 มิ.ย. 2560

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า ในเดือนพ.ค. 60 ดัชนีความเชื่อมั่นผู้บริโภค อยู่ที่ 76.0 จาก 77.0 ในเดือน เม.ย.60 ขระที่ดัชนีความเชื่อมั่นต่อเศรษฐกิจโดยรวม อยู่ที่  64.3 จาก 65.4 ในเดือน เม.ย.60
ส่วนดัชนีความเชื่อมั่นเกี่ยวกับโอกาสการหางานทำ อยู่ที่ 70.9 จาก 71.6 และดัชนีความเชื่อมั่นเกี่ยวกับรายได้ในอนาคต อยู่ที่ 92.7 จาก 94.0
ทั้งนี้ ดัชนีความเชื่อมั่นผู้บริโภค ในเดือนพ.ค. 60 ปรับลดลงเป็นครั้งแรกในรอบ 6 เดือน นับตั้งแต่ธ.ค.59 โดยมีปัจจัยลบมาจากความกังวลเหตุการณ์ระเบิดในกรุงเทพ ส่งผลกระทบเชิงลบต่อความเชื่อมั่นของประชาชน, ราคาพืชผลทางการเกษตรส่วนใหญ่ ยังทรงตัวในระดับต่ำ, ราคาน้ำมันขายปลีกในประเทศปรับตัวเพิ่มขึ้น, ความกังวลเกี่ยวกับสถานการณ์ที่ไม่แน่นอนเกี่ยวกับการฟื้นตัวของเศรษฐกิจโลก และนโยบายเศรษฐกิจของประธานาธิบดีสหรัฐฯ
สำหรับปัจจัยบวกที่ส่งผลต่อดัชนีฯ ได้แก่ สำนักงานคณะกรรมการพัฒนาการเศรษฐกิจและสังคมแห่งชาติ (สศช.) เปิดเผย GDP ในไตรมาส 1/60 ขยายตัว 3.3% และคง GDP ปี 60 ไว้ที่ 3.5% ตามทิศทางการฟื้นตัวของการส่งออกที่ปรับตัวดีขึ้น, คระกรรมการนโยบายการเงิน (กนง.) คงดอกเบี้ยที่ 1.5%, ค่าเงินบาทปรับแข็งค่าขึ้นเล็กน้อย, การส่งออกในเดือนเม.ย.โต 8.49%